stanford-oval/wikipedia huggingface dataset:
Emil Bernstorff
Ura

Bernstorff aloitti uransa kartingissa vuonna 2003 ja kilpaili pääosin Britanniassa koko uransa ajan. Vuonna 2010 Bernstorff siirtyi Britannian Formula Ford -sarjaan, jossa hän saavutti kolme palkintosijaa sijoittuen sarjan seitsemänneksi. Vuonna 2011 Bernstorff siirtyi ADAC Formel Masters -sarjaan voittaen viisi kilpailua ja sijoittui sarjan toiseksi. Vuonna 2012 Bernstorff kilpaili Formula 3 Euroseries -sarjassa saavuttaen yhden palkintosijan sijoittuen sarjan kymmenenneksi.
Vuonna 2013 Bernstorff ajoi Saksan Formula 3 -sarjassa jossa hän saavutti viisi voittoa, viisi paalupaikkaa ja 13 palkintosijaa sijoittuen sarjan kolmanneksi. Samana vuonna hän sijoittui kolmanneksi Formula 3 Masters -kilpailussa. Vuonna 2014 Bernstorff siirtyi GP3-sarjaan Carlin -tallin kuljettajaksi. Hän voitti yhden kilpailun ja saavutti viisi palkintosijaa sijoittuen sarjan viidenneksi. Vuonna 2015 Bernstorff jatkoi GP3:ssa siirtyen Arden -talliin. Hän saavutti kauden aikana kaksi voittoa ja seitsemän palkintosijaa sijoittuen sarjan neljänneksi.
GP3-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014 | Carlin | ESPFEA Kesk. | ESPSPR 8 | AUTFEA 2 | AUTSPR 1 | GBRFEA 4 | GBRSPR 3 | GERFEA 3 | GERSPR Kesk. | HUNFEA 5 | HUNSPR 7 | BELFEA 9 | BELSPR 6 | ITAFEA 4 | ITASPR 4 | RUSFEA Kesk. | RUSSPR 8 | ABUFEA 4 | ABUSPR 3 | 134 | 5. |
| 2015 | Arden International | ESPFEA 3 | ESPSPR 5 | AUTFEA 4 | AUTSPR 4 | GBRFEA 2 | GBRSPR 6 | HUNFEA 4 | HUNSPR Kesk. | BELFEA 1 | BELSPR Kesk. | ITAFEA 1 | ITASPR Kesk. | RUSFEA 3 | RUSSPR 6 | BHRFEA 2 | BHRSPR 4 | ABUFEA 2 | ABUSPR 6 | 194 | 4. |
GP2-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2016 | Arden International | ESPFEA   | ESPSPR   | MONFEA   | MONSPR   | EURFEA   | EURSPR   | AUTFEA   | AUTSPR   | GBRFEA   | GBRSPR   | HUNFEA   | HUNSPR   | GERFEA   | GERSPR   | BELFEA   | BELSPR   | ITAFEA   | ITASPR   | MALFEA   | MALSPR   | ABUFEA 17 | ABUSPR 15 | 0 | 25. |
Bernstorff vuonna 2014.
Eurooppatie E50

Eurooppatie E50 on itä-länsisuuntainen eurooppatie, joka johtaa Ranskan läntisimmältä alueelta Brestistä Saksan, Tšekin, Slovakian ja Ukrainan halki Venäjän Mahatškalaan.
Reitti

Brest - Rennes - Le Mans - Pariisi - Reims - Metz - Saarbrücken - Mannheim - Heilbronn - Nürnberg - Rozvadov - Plzeň - Praha - Jihlava - Brno - Trencin - Prešov - Košice - Vyšné Nemecké - Užhorod - Mukatševo - Stryi - Ternopil - Hmelnytskyi - Vinnytsja - Uman - Kropyvnytskyi - Dnipro - Donetsk - Donin Rostov - Armavir - Mineralnyje Vody - Mahatškala.
Suurimmat kaupungit tien varrella ovat Pariisi, Nürnberg, Praha, Donetsk ja Donin Rostov.
Kuvia

E50 Ranskassa.
Mirošovice‎ssa Tšekin tasavallassa.
E50:n tienviitta Ukrainassa (valtatie M06).
Dnipropetrovskin alueella Ukrainassa (valtatie M04).
Aiheesta muualla

Kuvia tai muita tiedostoja aiheesta Eurooppatie E50 Wikimedia Commonsissa
Eurooppatiet
E1 | E3 | E4 | E5 | E6 | E7 | E8 | E9 | E10 | E11 | E12 | E13 | E14 | E15 | E16 | E17 | E18 | E19 | E20 | E21 | E22 | E23 | E24 | E25 | E26 | E27 | E28 | E29 | E30 | E31 | E32 | E33 | E34 | E35 | E36 | E37 | E38 | E39 | E40 | E41 | E42 | E43 | E44 | E45 | E46 | E47 | E48 | E49 | E50 | E51 | E52 | E53 | E54 | E55 | E56 | E57 | E58 | E59 | E60 | E61 | E62 | E63 | E64 | E65 | E66 | E67 | E68 | E69 | E70 | E71 | E72 | E73 | E74 | E75 | E76 | E77 | E78 | E79 | E80 | E81 | E82 | E83 | E84 | E85 | E86 | E87 | E88 | E89 | E90 | E91 | E92 | E94 | E95 | E96 | E97 | E98 | E99 | E101 | E105 | E115 | E117 | E119 | E121 | E123 | E125 | E127 | E136 | E271 | E551 | E844
Eurooppatie E40

Eurooppatie E40 on pisin eurooppatie, jolla on pituutta noin 8 600 kilometriä. Tien länsipää on Ranskassa ja itäpää Kazakstanissa. Tie alkaa Pohjois-Ranskan Calaisista ja kulkee Belgian, Saksan, Puolan, Ukrainan, Venäjän, Länsi-Kazakstanin, Uzbekistanin, Turkmenistanin ja Kirgisian halki Itä-Kazakstanin Ridderiin.
Reitti

Calais - Oostende - Gent - Bryssel - Liège - Aachen - Köln - Olpe - Gießen - Bad Hersfeld - Herleshausen - Eisenach - Erfurt - Gera - Chemnitz - Dresden - Görlitz - Legnica - Wroclaw - Opole - Gliwice - Krakova - Przemyśl - Lviv - Rovno - Zhitomir - Kiova - Harkova - Donin Rostov - Lougansk - Volgograd - Astrahan - Atıraw - Beineu - Kungrad - Nukus - Dasshaus - Buchara - Nawoy - Samarkand - Dihzak - Taškent - Šymkent - Taraz - Biškek - Almaty - Sary-Ozek - Taldykorgan - Ucharal - Taskesken - Ayaguz - Georgiyevka - Öskemen - Ridder.
Suurimmat tien varrella olevia kaupungit ovat Bryssel, Köln, Dresden, Wrocław, Krakova, Lviv, Kiova, Harkova, Volgograd, Taškent, Samarkand, Biškek ja Almaty.
Kuvia

E40 Aachenissa.
Eurooppatietä Saksassa (Jena-Lobeda).
Puolan Wroclaw'n kohdalla.
Ukrainan Kiovassa.
E40 jossain Uzbekistanin Taškentin ja Kazakstanin Šymkentin välillä.
Erick Avari

| Erick Avari |
| --- | --- |
 Erick Avari vuonna 2009.
Henkilötiedot
Koko nimi:  Nari Erick Avari
Syntynyt: 13. huhtikuuta 1952 (ikä 72) Darjeeling, Intia
Näyttelijä
Aktiivisena:  1984–
Aiheesta muualla
Viralliset kotisivut
IMDb 
AllMovie
Nari Erick Avari (s. 13. huhtikuuta 1952) on intialainen näyttelijä. Hän on etniseltä taustaltaan parsi.
Filmografia

| --- | --- |
 Nothing Lasts Forever (1984)  Sodan peto (The Beast of War, 1988)  She’s Back (1989)  True Blue (1989)  Viimeinen analyysi (Final Analysis, 1992)  Treacherous Crossing (1992)  California Man – svengaava fossiili (California Man, 1992)  Tapa tai tule tapetuksi (The Hit List, 1993)  Miljoonan taalan keikka (Scam, 1993)  Concierge – rakkaudesta vai rahasta (For Love or Money, 1993)  Unelmien rakastajatar (Dream Lover, 1993)  Yön väreet (Color of Night, 1994)  Stargate – tähtiportti (Stargate, 1994)  Don’t Drink the Water (1994)  The Undercover Kid (1996)  Project: ALF (1996)  Independence day – Maailmojen sota (Independence Day, 1996)  To Face Her Past (1996)  Hullunkurinen laivasto (McHale’s Navy, 1997)  Muumio (The Mummy, 1999)  13. soturi (The 13th Warrior, 1999)  Voodoo – tummempi kuin veri (Ritual, 2001) :  On Wings of Fire (2001)  Apinoiden planeetta (Planet of the Apes, 2001)  The Glass House (2001)  Incest (2002)  Three Days of Rain (2002)  Herra Deeds (Mr. Deeds, 2002)  Valepukujen mestari (The Master of Disguise, 2002)  Yksin kotona 4 (Home Alone 4, 2002)  Daredevil (2003)  Searching for Haizmann (2003)  Dancing in Twilight (2005)  The L.A. Riot Spectacular (2005)  The Librarian 2 – paluu kuningas Salomonin kaivoksille (The Librarian: Return to King Solomon’s Mines, 2006)  The Rich Inner Life of Penelope Cloud (2007)  AmericanEast (2007)  Dark Matter (2007)  Flight of the Living Dead: Outbreak on a Plane (2007)  Choose Connor (2007)  Postal (2007)  InAlienable (2008)  Ostarikyttä (Paul Blart: Mall Cop, 2009)  Hachiko – tarina uskollisuudesta (Hachiko: A Dog’s Story, 2009)  Dispatch (2011)
Aiheesta muualla

Kuvia tai muita tiedostoja aiheesta Erick Avari Wikimedia Commonsissa
Emilia-Romagnan Grand Prix 2022

|  Emilia-Romagnan Grand Prix 2022  |
| --- | --- |
 4. osakilpailu 22 osakilpailusta kaudella 2022. 

Päivämäärä:  24. huhtikuuta 2022
Rata:  Autodromo Enzo e Dino Ferrari
Sijainti:  Imola, Emilia-Romagna, Italia
Ratatyyppi:  Moottorirata
Radan pituus:  4,909 km
Kilpailun pituus:  63 kierrosta, 309,049 km
Sää:   Pilvinen, alussa sateinen
Paalupaikka
Kuljettaja:   Max Verstappen   (Red Bull Racing)
Paaluaika:  1.27,999
Sprinttikilpailu
Voittaja:   Max Verstappen   (Red Bull Racing)
Toinen:   Charles Leclerc   (Ferrari)
Kolmas:   Sergio Pérez   (Red Bull Racing)
Palkintokoroke
Voittaja:   Max Verstappen   (Red Bull Racing)
Toinen:   Sergio Pérez   (Red Bull Racing)
Kolmas:   Lando Norris   (McLaren)
Nopein kierros
Kuljettaja:   Max Verstappen   (Red Bull Racing)
Kierrosaika:  1.18,446 (kierroksella 55)
Emilia-Romagnan Grand Prix 2022 (virallisesti Formula 1 Rolex Gran Premio del Made in Italy e dell’Emilia-Romagna 2022) oli Formula 1 -kauden 2022 4. osakilpailu, joka ajettiin 24. huhtikuuta Autodromo Enzo e Dino Ferrarin moottoriradalla Imolassa Italiassa.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 12. marraskuuta | 13.30–14.30 | 14.30–15.30 | 1. vapaat harjoitukset |  Sateinen | 11 °C | 14–15 °C | 91–92 % |
| 12. marraskuuta | 17.00–18.00 | 18.00–19.00 | Aika-ajot |  Pilvinen, lopussa sateinen | 12 °C | 13–15 °C | 83–91 % |
| 13. marraskuuta | 12.30–13.30 | 13.30–14.30 | 2. vapaat harjoitukset |  Pilvinen | 19 °C | 30–31 °C | 46–51 % |
| 13. marraskuuta | 16.30–17.30 | 17.30–18.30 | Sprinttikilpailu |  |  |  |  |
| 14. marraskuuta | 15.00–17.00 | 16.00–18.00 | Kilpailu |  Pilvinen, alussa sateinen | 12–14 °C | 15–18 °C | 80–88 % |
Lähteet:
Ensimmäiset vapaat harjoitukset

Ensimmäisissä vapaissa harjoituksissa kuljettajien haasteena olivat sadeolosuhteet, minkä seurauksena kuljettajat testasivat sadekelin renkaitaan. Ferrarin Charles Leclerc pyörähti neljästi; kahdesti sadekelin renkailla ja kahdesti välikelin renkailla. McLarenin Lando Norris aiheutti radalle punaiset liput, kun hän pyörähti soralle. Haasin harjoitukset sujuivat kosteissa olosuhteissa, kun Kevin Magnussen oli neljäs ja Mick Schumacher viides. Mercedeksen Lewis Hamiltonilla oli vaikeuksia saada rengaslämpöjään nostettua ja tallikaveri George Russellin pohjalevy hajosi radan vaikutuksesta. Ensimmäisten vapaiden harjoitusten nopein oli Leclerc ennen tallikaveriaan Carlos Sainzia ja Red Bullin Max Verstappenia.
Aika-ajot

Aika-ajojen ensimmäisen osion alussa kuljettajat joutuivat kokeilemaan sekä kuivan että välikelin renkaita löytääkseen olosuhteisiin sopivan seoksen. Williamsin Alexander Albon joutui jättämään aika-ajot kesken, kun hänen jarrunsa syttyivät tuleen. Tallikaveri Nicholas Latifi puolestaan pyörähti aikakierroksellaan. Alpinen Esteban Oconin mahdollisuudet päästä jatkoon menivät, kun hänen vaihdelaatikkonsa hajosi. Hamiltonilla oli vaikeuksia päästä jatkoon, kun hän pudotti molemmat AlphaTaurin pois jatkosta neljän sekunnin tuhannesosan aikaerolla.
Toisessa osiossa sadeuhka lähestyi, minkä vaikutuksesta Sainz yritti ajaa nopean kierrosajan ja päästä jatkoon, missä hän onnistui, mutta hän rikkoi autonsa ratavalliin. Sainzin kolarista laitettiin punaiset liput radalle, minkä seurauksena aikakierrosten ajaminen viivästyi ja vettä alkoi sataa. Mercedeksen molemmat kuljettajat karsiutuivat pois jatkosta, mikä oli tapahtunut viimeksi kauden 2012 Japanin osakilpailussa. Aston Martinin Sebastian Vettel pääsi jatkoon ja oli lopulta aika-ajojen yhdeksäs.
Kolmannessa osiossa kuljettajat valitsivat välikelin renkaat kostealle radalle. Magnussen aiheutti ensimmäiset punaiset liput, kun hän ajautui soralle, mutta hän pääsi pois ja sijoittui lopputuloksissa neljänneksi käytyään ensin varikolla. Verstappen ja Leclerc aloittivat uudet nopeat aikakierroksensa, kunnes Bottas aiheutti punaiset liput radalle kolaroituaan ratavalliin. Norris yritti vielä viimeisellä yrityksellään ohittaa Leclerc, mutta hän pyörähti ja kolaroi ratavalliin. Verstappen ajoi paalupaikalle, Leclerc oli toinen ja Norris kolmas. Verstappen joutui tuomariston tutkittavaksi keltaisten lippujen aikana tehdyn aikaparannuksen vuoksi, mutta hän ei saanut tilanteesta rangaistusta.
Toiset vapaat harjoitukset

Toisissa vapaissa harjoituksissa tallit keskittyivät sprinttikilpailua varten testaamalla polttoaineen kulutusta ja rengasseoksia. Alfa Romeon Valtteri Bottas ei ajanut, koska talli asensi hänelle uuden pohjalevyn. McLarenilla oli harjoitusten aikana tekniikkamurheita, kun Norrisilla oli jarruvika ja Daniel Ricciardon autossa puolestaan oli mekaaninen vika. Russell oli toisten vapaiden harjoitusten nopein ennen Red Bullin Sergio Péreziä ja Leclerciä.
Sprinttikilpailu

Sprinttikilpailun lähdössä Leclerc ohitti Verstappenin. Alfa Romeon Zhou Guanyu osui AlphaTaurin Pierre Gaslyn kanssa ja kolaroi ratavalliin. Tilanteesta otettiin turva-auto radalle. Kilpailun aikana Verstappen ajoi Leclercin perässä, kunnes pystyi ohittamaan tämän viimeisten kierrosten aikana liikuteltavan takasiiven avulla Tamburello-mutkassa.
Kärkikaksikon takana Pérez ja Sainz ohittivat Norrisin ja Alpinen Fernando Alonso puolestaan putosi yhdeksänneksi tultuaan useamman kuljettajan ohittamaksi. Magnussen putosi väärän rengasvalinnan myötä viimeiselle pistesijoitukselle olemalla sprinttikilpailun kahdeksas. Mercedeksen molemmat kuljettajat eivät pystyneet ajamaan pistesijoituksille. Verstappen ajoi sprinttikilpailun voittoon, Leclerc oli toinen ja Pérez kolmas.
Kilpailu

Kilpailu alkoi kuljettajien osalta välikelin renkailla. Kilpailun lähdössä Pérez ja Norris ohittivat Leclercin. Sainz ja Ricciardo kolaroivat keskenään. Turva-auto tuli radalle. Uusintalähdössä Red Bull kuljettajat ajoivat kilpailun johdossa ja Norris puolusti sijaansa Leclerciä vastaan, kunnes Leclerc ohitti hänet kahdeksannella kierroksella. Russell puolestaan taisteli Magnussenia vastaan kierrosten 11 ja 13 välisenä aikana ja ohitti tämän Variante Alta -mutkassa.
Rengastaktiikka kuivien rengasseosten osalta toteutui kierroksella 19, kun Pérez otettiin varikolle, minkä Verstappen ja Leclerc tekivät kierrosta myöhemmin. Leclerc ja Pérez taistelivat keskenään toisesta sijoituksesta. Uusintakamppailu alkoi kierroksella 50, kun Leclerc vaihtoi tuoreempiin renkaisiin ja lähestyi Péreziä, kunnes Leclerc pyörähti ja joutui hakemaan uuden etusiiven.
Kärkijoukon takana Russell ja Bottas taistelivat neljännestä sijoituksesta, minkä Russell pystyi vaivoin pitämään itsellään. AlphaTaurin Yuki Tsunoda ajoi hankalan sprinttikilpailun jälkeen tallin kotikilpailussa seitsemänneksi. Pierre Gasly puolestaan puolustautui suurimman osan kilpailusta Hamiltonia vastaan. Vettel ja tallikaveri Lance Stroll puolestaan ajoivat Aston Martinin kauden ensimmäiset pistesijoitukset sijoittumalla kahdeksanneksi ja kymmenenneksi. Verstappen ajoi kilpailun voittoon, Pérez oli toinen ja Norris kolmas.
Tulokset > Aika-ajot

| Sija | Numero | Kuljettaja | Valmistaja | Osiot> Q1 | Osiot> Q2 | Osiot> Q3 | Lähtöruutu sprinttiin |
| --- | --- | --- | --- | --- | --- | --- | --- |
| 1 | 1 |  Max Verstappen | Red Bull Racing-RBPT | 1.19,295 | 1.18,793 | 1.27,999 | 1 |
| 2 | 16 |  Charles Leclerc | Ferrari | 1.18,796 | 1.19,584 | 1.28,778 | 2 |
| 3 | 4 |  Lando Norris | McLaren-Mercedes | 1.20,168 | 1.19,294 | 1.29,131 | 3 |
| 4 | 20 |  Kevin Magnussen | Haas-Ferrari | 1.20,147 | 1.19,902 | 1.29,164 | 4 |
| 5 | 14 |  Fernando Alonso | Alpine-Renault | 1.20,198 | 1.19,595 | 1.29,202 | 5 |
| 6 | 3 |  Daniel Ricciardo | McLaren-Mercedes | 1.19,980 | 1.20,031 | 1.29,742 | 6 |
| 7 | 11 |  Sergio Pérez | Red Bull Racing-RBPT | 1.19,773 | 1.19,296 | 1.29,808 | 7 |
| 8 | 77 |  Valtteri Bottas | Alfa Romeo-Ferrari | 1.20,419 | 1.20,192 | 1.30,439 | 8 |
| 9 | 5 |  Sebastian Vettel | Aston Martin Aramco-Mercedes | 1.20,364 | 1.19,957 | 1.31,062 | 9 |
| 10 | 55 |  Carlos Sainz | Ferrari | 1.19,305 | 1.18,990 | ei aikaa | 10 |
| 11 | 63 |  George Russell | Mercedes | 1.20,383 | 1.20,757 |  | 11 |
| 12 | 47 |  Mick Schumacher | Haas-Ferrari | 1.20,422 | 1.20,916 |  | 12 |
| 13 | 44 |  Lewis Hamilton | Mercedes | 1.20,470 | 1.21,138 |  | 13 |
| 14 | 24 |  Zhou Guanyu | Alfa Romeo-Ferrari | 1.19,730 | 1.21,434 |  | 14 |
| 15 | 18 |  Lance Stroll | Aston Martin Aramco-Mercedes | 1.20,342 | 1.28,119 |  | 15 |
| 16 | 22 |  Yuki Tsunoda | AlphaTauri-RBPT | 1.20,474 |  |  | 16 |
| 17 | 10 |  Pierre Gasly | AlphaTauri-RBPT | 1.20,732 |  |  | 17 |
| 18 | 6 |  Nicholas Latifi | Williams-Mercedes | 1.21,971 |  |  | 18 |
| 19 | 31 |  Esteban Ocon | Alpine-Renault | 1.22,338 |  |  | 19 |
| NC | 23 |  Alexander Albon | Williams-Mercedes | ei aikaa |  |  | 20 |
107 % aika: 1.24,311
Lähteet:
Alexander Albon jäi ilman aikaa aika-ajoissa autonsa oikean takapyörän jarruissa tapahtuneen tulipalon takia. Albon sai kumminkin osallistua sprinttikilpailuun tuomareiden päätöksellä.
Tulokset > Sprinttikilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet | Lähtöruutu kilpailuun |
| --- | --- | --- | --- | --- | --- | --- | --- | --- |
| 1. | 1 |  Max Verstappen | Red Bull Racing-RBPT | 21 | 30.39,567 | 1 | 8 | 1 |
| 2. | 16 |  Charles Leclerc | Ferrari | 21 | +2,975 | 2 | 7 | 2 |
| 3. | 11 |  Sergio Pérez | Red Bull Racing-RBPT | 21 | +4,721 | 7 | 6 | 3 |
| 4. | 55 |  Carlos Sainz | Ferrari | 21 | +17,578 | 10 | 5 | 4 |
| 5. | 4 |  Lando Norris | McLaren-Mercedes | 21 | +24,561 | 3 | 4 | 5 |
| 6. | 3 |  Daniel Ricciardo | McLaren-Mercedes | 21 | +27,740 | 6 | 3 | 6 |
| 7. | 77 |  Valtteri Bottas | Alfa Romeo-Ferrari | 21 | +28,133 | 8 | 2 | 7 |
| 8. | 20 |  Kevin Magnussen | Haas-Ferrari | 21 | +30,712 | 4 | 1 | 8 |
| 9. | 14 |  Fernando Alonso | Alpine-Renault | 21 | +32,278 | 5 |  | 9 |
| 10. | 47 |  Mick Schumacher | Haas-Ferrari | 21 | +33,773 | 12 |  | 10 |
| 11. | 63 |  George Russell | Mercedes | 21 | +36,284 | 11 |  | 11 |
| 12. | 22 |  Yuki Tsunoda | AlphaTauri-RBPT | 21 | +38,298 | 16 |  | 12 |
| 13. | 5 |  Sebastian Vettel | Aston Martin Aramco-Mercedes | 21 | +40,177 | 9 |  | 13 |
| 14. | 44 |  Lewis Hamilton | Mercedes | 21 | +41,459 | 13 |  | 14 |
| 15. | 18 |  Lance Stroll | Aston Martin Aramco-Mercedes | 21 | +42,910 | 15 |  | 15 |
| 16. | 31 |  Esteban Ocon | Alpine-Renault | 21 | +43,517 | 19 |  | 16 |
| 17. | 10 |  Pierre Gasly | AlphaTauri-RBPT | 21 | +43,794 | 17 |  | 17 |
| 18. | 23 |  Alexander Albon | Williams-Mercedes | 21 | +48,871 | 20 |  | 18 |
| 19. | 6 |  Nicholas Latifi | Williams-Mercedes | 21 | +52,017 | 18 |  | 19 |
| Kesk. | 24 |  Zhou Guanyu | Alfa Romeo-Ferrari | 0 | Kolari (Gasly) | 14 |  | 20 |
Nopein kierros: Sergio Pérez (Red Bull Racing-RBPT) 1.19,012 (kierroksella 14).
Lähteet:
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 1 |  Max Verstappen | Red Bull Racing-RBPT | 63 | 1:32.07,986 | 1 | 25+1 |
| 2. | 11 |  Sergio Pérez | Red Bull Racing-RBPT | 63 | +16,527 | 3 | 18 |
| 3. | 4 |  Lando Norris | McLaren-Mercedes | 63 | +34,834 | 5 | 15 |
| 4. | 63 |  George Russell | Mercedes | 63 | +42,506 | 11 | 12 |
| 5. | 77 |  Valtteri Bottas | Alfa Romeo-Ferrari | 63 | +43,181 | 7 | 10 |
| 6. | 16 |  Charles Leclerc | Ferrari | 63 | +56,072 | 2 | 8 |
| 7. | 22 |  Yuki Tsunoda | AlphaTauri-RBPT | 63 | +1.01,110 | 12 | 6 |
| 8. | 5 |  Sebastian Vettel | Aston Martin Aramco-Mercedes | 63 | +1.10,892 | 13 | 4 |
| 9. | 20 |  Kevin Magnussen | Haas-Ferrari | 63 | +1.15,260 | 8 | 2 |
| 10. | 18 |  Lance Stroll | Aston Martin Aramco-Mercedes | 62 | +1 kierros | 15 | 1 |
| 11. | 23 |  Alexander Albon | Williams-Mercedes | 62 | +1 kierros | 18 |  |
| 12. | 10 |  Pierre Gasly | AlphaTauri-RBPT | 62 | +1 kierros | 17 |  |
| 13. | 44 |  Lewis Hamilton | Mercedes | 62 | +1 kierros | 14 |  |
| 14. | 31 |  Esteban Ocon | Alpine-Renault | 62 | +1 kierros | 16 |  |
| 15. | 24 |  Zhou Guanyu | Alfa Romeo-Ferrari | 62 | +1 kierros | Varikko |  |
| 16. | 6 |  Nicholas Latifi | Williams-Mercedes | 62 | +1 kierros | 19 |  |
| 17. | 47 |  Mick Schumacher | Haas-Ferrari | 62 | +1 kierros | 10 |  |
| 18. | 3 |  Daniel Ricciardo | McLaren-Mercedes | 62 | +1 kierros | 6 |  |
| Kesk. | 14 |  Fernando Alonso | Alpine-Renault | 6 | Kolarivauriot (Schumacher) | 9 |  |
| Kesk. | 55 |  Carlos Sainz | Ferrari | 0 | Kolari (Ricciardo) | 4 |  |
Nopein kierros: Max Verstappen (Red Bull Racing-RBPT) 1.18,446 (kierroksella 55).
Lähteet:
Zhou Guanyu joutui lähtemään kilpailuun varikolta sprinttikilpailussa tapahtuneen kolarin johdosta.
Esteban Ocon ajoi maaliin 11:ntenä, mutta hän sai 5 sekunnin aikarangaistuksen vaarallisesta varikkopilttuusta lähdöstä.
Tulokset > Sijoitukset kilpailun jälkeen

Huom!: Vain viiden parhaan sijoitukset sisällytetty.
Jeffrey D. Sams

| Jeffrey D>  Sams.Henkilötiedot |
| --- | --- |
Syntynyt: 1. syyskuuta 1966 (ikä 58)  Cincinnati, Ohio
Ammatti:  näyttelijä
Puoliso:  Lisa Bourcier
Näyttelijä
Taiteilijanimet:  Jeffery D. Sams Jeffrey Sams
Aktiivisena:  1990–
Merkittävät roolit:  Todd Stevens (Line of Fire)
Aiheesta muualla
IMDb 
Jeffrey D. Sams (s. 1. syyskuuta 1966 Cincinnati, Ohio) on yhdysvaltalainen näyttelijä, joka on esiintynyt enimmäkseen televisiosarjoissa. Hänellä oli muun muassa pääosa 13-osaisessa sarjassa Line of Fire. Muita sarjoja ovat olleet Kuuma piiri, Unissakävelijät, Lemmen solmut, Wasteland, Ilman johtolankaa ja Greyn anatomia.
Sams oli myös Marvelin sarjakuvasankarin Mustan Pantterin äänenä animaatioelokuvassa Ultimate Avengers 2.
F. A. Kaselius

Frans August Kaselius, sukunimi esiintyy myös muodossa Caselius (1838 Ruovesi – 1894)  oli suomalainen 1800-luvun lopulla Tampereella asunut runoilija ja arkkiveisujen tekijä. Omana aikanaan laajalti Suomessa tunnettu Kaselius julkaisi ainakin 68 erilaista arkkiveisuvihkoa, arkkiveisut käsittelivät pääasiassa erilaisia ajankohtaisia uutistapahtumia, kuten onnettomuuksia, murhia, sotia ja Venäjän keisariperheen vaiheita. Kaseliuksen arkkiveisu Sotilas Otto Luodin nuoruus sekä lankeemus ja kauhia kuolema joutui poikkeuksellisesti painoylihallituksen kieltämäksi ja sen painos poltettiin.
Teoksia

Yksi Surullinen Laulu kauhiasta murha-tapauksesta Lähdekorwen torpassa Tyrwään pitäjällä. 1870
Kaksi aiwan uutta Surullista Laulua. Ensimmäinen: Kahdeksan lapsen murhaajatar. Toinen: Isä neljän lapsen murhaajana. 1875
Kaksi surullista laulua : ensimmäinen höyrylaiva Österbottenin surkiasta tulipalosta : toinen: Lahden kylän hirvittävä tulipalo Hollolassa 19 päivä kesäkuuta 1877. Porvoo 1877
Murhe-weisu hänen majesteettinsa keisari Aleksanteri toisen jälkimuistoksi Suomen kansalle. G. W. Wilen ja Kumpp., Turku 1881
Susien surkuttawainen tuho työ eli äitin itkewäinen ääni suden syöneen lapsen yli, tahi wärsyt joita murhe mielin hyräili. Helsinki 1881
Kolmen ihmisen surma Kokemäen kirkossa ja kolmen tuhannen hämmästys sekä hirveä lähtömarssi joulu aamuna. O. Palanderin kirjapaino, Pori 1883
Palkolliste riemu-polkka marraskuussa : Pyhäinpäiwä laulu nuorukaisille. Helsingin kirjapainoyhtiö, Helsinki 1883
Karwari Oman'in wiimeinen hengen weto poikansa ja waimonsa kauhistawaisen murhakirween alla. Oulu 1884
Nurmeksen kirkon ja kirkonkylän surkia tulipalo 20 päiwä heinäkuuta 1891. Tampere 1891
Lehtori Nantti Sainion arvaamaton lähtö maailmasta ja vaimonsa vangitus. Uusi kirjapainoyhtiö, Tampere 1892
Murheweisu suuresta ihmisjoukon surmasta merellä Helsingin lähellä höyrylaiwain Ajaxin ja Runebergin yhteentörmäyksessä elokuun 8 päiwää wastaan vuonna 1892. Jyväskylän kirjapaino, Jyväskylä 1893
Petollinen rakkaus eli Antti Huovilan onneton naiminen ja vaimonsa vangitus. E. J. Ellilä 1940
Europa FC

Europa Football Club on gibraltarilainen jalkapalloseura. Se pelaa maansa korkeimmalla sarjatasolla Gibraltar Football Leaguessa. Maansa mestaruuden Europa on voittanut kuudesti: viimeisin kerran vuonna 1952.